《落第南还晚泊黄牛村》
明代·何吾驺

两山断尽夕阳边，荡漾溪沙泊小船。石壑带云阴欲雨，茅檐笼树暝含烟。

新凉牛犊归桑薄，小满人家割麦田。何日数椽山里住，倦游空自忆林泉。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。